CELEX: 62010FA0015
Language: bg
Date: 2013-12-11 00:00:00
Title: Дело F-15/10: Решение на Съда на публичната служба (втори състав) от 11 декември 2013 г. — Andres и др./ЕЦБ (Публична служба — Персонал на ЕЦБ — Реформа на пенсионната схема — Замразяване на пенсионния план — Прилагане на пенсионната схема — Консултации с Надзорния съвет — Консултации с Комитета по персонала — Консултации с Общия съвет — Консултации с Управителния съвет — Тригодишна оценка на пенсионния план — Нарушаване на условията за наемане на работа — Явна грешка в преценката — Принцип на пропорционалност — Придобити права — Принцип на правната сигурност и на предвидимостта — Задължение за информация)

8.3.2014   
            
            
               BG
            
            
               Официален вестник на Европейския съюз
            
            
               C 71/29
            
         
      Решение на Съда на публичната служба (втори състав) от 11 декември 2013 г. — Andres и др./ЕЦБ
      (Дело F-15/10) (1)
      
      (Публична служба - Персонал на ЕЦБ - Реформа на пенсионната схема - Замразяване на пенсионния план - Прилагане на пенсионната схема - Консултации с Надзорния съвет - Консултации с Комитета по персонала - Консултации с Общия съвет - Консултации с Управителния съвет - Тригодишна оценка на пенсионния план - Нарушаване на условията за наемане на работа - Явна грешка в преценката - Принцип на пропорционалност - Придобити права - Принцип на правната сигурност и на предвидимостта - Задължение за информация)
      (2014/C 71/55)
      Език на производството: френски
      
         Страни
      
      
         Жалбоподател: Carlos Andres и др. (Франкфурт на Майн, Германия) (представители: L. Levi и M. Vandenbussche, avocats)
      
         Ответник: Европейска централна банка (представители: C. Kroppenstedt и F. Malfrère, подпомагани от B. Wägenbaur, avocat)
      
         Предмет
      
      От една страна, искане за отмяна на извлеченията от платежната ведомост на жалбоподателите от юни 2009г., както и всички последващи и бъдещи извлечения от платежната ведомост, доколкото с тях се прилага въведената на 4 май 2009 г. реформа на пенсионната схема. От друга страна, искане за обезщетение на претърпяната от жалбоподателите вреда
      
         Диспозитив
      
      
                  1.
               
               
                  Отхвърля жалбата.
               
            
                  2.
               
               
                  Осъжда г-н Andres и другите 168 жалбоподатели, чиито имена са посочени в приложение, да понесат направените от тях съдебни разноски, както и разноските на Европейската централна банка.
               
            
         (1)  ОВ C 134, 22.5.2010 г., стр. 54.